b'\n_START_ARTICLE_\n\xc3\x89cole Polytechnique F\xc3\xa9d\xc3\xa9rale de Lausanne\n_START_PARAGRAPH_\nAng \xc3\x89cole polytechnique f\xc3\xa9d\xc3\xa9rale de Lausanne (EPFL; Ingles: Swiss Federal Institute of Technology in Lausanne) ay isang research institute at unibersidad sa Lausanne, Suwisa, na dalubhasa sa mga natural na agham at inhinyeriya.\xc2\xa0Ito ay\xc2\xa0may tatlong pangunahing misyon: pag-aaral, pananaliksik at paglipat ng teknolohiya sa pinakamataas na pandaigdigang antas._NEWLINE_Ang EPFL ay itinuturing bilang nangungunang unibersidad sa mundo. Sa\xc2\xa0QS World University Rankings, ang\xc2\xa0EPFL ay nasa ika-12 sa mundo sa 2017/2018 edisyon ng ranggo (sa pangkalahatan), habang sa\xc2\xa0Times Higher Education World University Rankings, ito ay nasa ika-11 para sa inhinyeriya at teknolohiya._NEWLINE_Ang EPFL ay matatagpuan sa Pranses na rehiyon ng Suwisa; ang kapatid na institusyon nito ay\xc2\xa0ang Swiss Federal Institute of Technology sa Zurich (ETH Zurich)\xc2\xa0na matatagpuan sa rehiyong Aleman. Ang dalawang unibersidad ang bumubuo sa\xc2\xa0Swiss Federal Institute of Technology Domain (ETH Domain), na direktang nakadepende sa  Federal Department of Economic Affairs, Education and Research.\xc2\xa0Kaugnay ng\xc2\xa0mga aktibidad ng unibersidad sa pananaliksik at pagtuturo, ang EPFL ay nagpapatakbo ng nuclear reactor na\xc2\xa0KROKUS,\xc2\xa0 isang Tokamak Fusion reactor,\xc2\xa0isang Blue Gene/Q Supercomputer at P3 bio-hazard facilities.'